MOONG โชว์กำไร Q1/61 พุ่ง 70% รับยอดขายโตทะลัก
MOONG โชว์กำไร Q1/61 พุ่ง 70% มาที่ 32.23 ลบ. จากปีก่อนมีกำไร 18.96 ลบ. รับยอดขายโตทะลัก
9 พ.ค. 2561

บริษัท มุ่งพัฒนา อินเตอร์แนชชั่นแนล จำกัด (มหาชน) หรือ MOONG รายงานผลการดำเนินงานงวดไตรมาส 1/61 สิ้นสุดวันที่ 31 มี.ค. 61 มีกำไรสุทธิดังนี้

โดยผลการดำเนินงานในไตรมาสดังกล่าวปรับตัวขึ้นเนื่องจากรายได้จากการขายในไตรมาส 1/61 เท่ากับ 205.12 ล้านบาท เพิ่มขึ้น 21.01 ล้านบาท จาก 184.11 ล้านบาท ในช่วงเดียวกันของปีก่อนหน้า หรือเพิ่มขึ้น 11.4% ทั้งนี้ เป็นผลมาจากการขายสินค้าแม่และเด็กที่เพิ่มสูงขึ้น รวมถึงยอดขายผ่านช่องทางพาณิชย์อิเล็กทรอนิคส์และยอดขายผ่านช่องทางการส่งออกไปยังประเทศลาวที่เพิ่มสูงขึ้นด้วย
อีกทั้ง ส่วนแบ่งกำไรจากเงินลงทุนในบริษัทร่วม เพิ่มขึ้น 8.64 ล้านบาท หรือเพิ่มขึ้น 57.2% จาก 15.10 ล้านบาท ในไตรมาส 1/60 เป็น 23.74 ล้านบาท ในไตรมาส 1/61 จากยอดขายของบริษัทร่วมที่เพิ่มสูงขึ้น
 